APROBACIÓN DEFINITIVA DA MODIFICACIÓN DO REGULAMENTO DE FUNCIONAMENTO DO ALBERGUE MUNICIPAL PARA CAMIÑANTES SAN ERO–A ARMENTEIRA
ADMINISTRACIÓN LOCAL — Municipal — Meis (Ordenanzas e Regulamentos, 10/01/2024)

Transcorrido o prazo de trinta días dende a publicación no B. O. da Provincia nº 231 de data 30-11-2020, do anuncio relativo á aprobación inicial da modificación do Regulamento de Funcionamento do “ALBERGUE MUNICIPAL PARA SAN ERO – A ARMENTEIRA”, sen que contra os mesmos se viñeran a producir ningunha reclamación ou suxestión, elévase tal aprobación provisional a definitiva; procedéndose, de conformidade co determinado no artigo 49 da Lei 7/1985, de Bases do Réxime Local e artigo 17 do Texto Refundido da Lei Reguladora das Facendas Locais, a súa publicación íntegra, quedando redactados do seguinte xeito: O obxecto do presente regulamento é o establecemento de normas que rexen o funcionamento do albergue municipal para camiñantes ubicado en Vilar- Parroquia de A Armenteira. A titularidade do servizo corresponde ao Concello de Meis. As instalacións que conforman o albergue, se ubican na planta baixa dun edificio do Concello, sito en Vilar nº 64- Parroquia de A Armenteira, que comprende: entrada-recepción, comedor, cocina, zona de dormitorios, baños e duchas. O período de apertura mínima do albergue será de 11 meses ao ano; salvo que por circunstancias sobrevidas, a Alcaldía modifique os períodos ou horarios de apertura O aforo máximo será de 20 usuarios, si ben o aforo estará suxeito ás limitacións da normativa turística de referencia. A) EN RELACIÓN COA RECEPCIÓN E SERVIZOS AO CAMIÑANTE OU PEREGRINO: Comprenden todas aquelas funcións e tarefas necesarias para prestar o servizo de atención previa e durante a estancia do camiñante ou peregrino no albergue, con indicación dos servizos dispoñibles así como das normas de uso. Se lle sinalará ao usuario a praza de cama correspondente e se lle dará entrega de sábanas e almohadas desechables. B) SISTEMA DE ATENCIÓN E INFORMACIÓN AO CAMIÑANTE: Facilitarase aos camiñantes a entrada e acceso aos servizos do albergue segundo vaian chegando ao mesmo. Anotaranse adecuadamente no libro rexistro correspondente. Si un usuario presenta a credencial do Camiño de Santiago ou outro tipo de credencial, ésta será selada para a súa constancia. Realizarase a ficha de estancia correspondente. Informarase adecuadamente de tódolos servizos que presta o albergue, así como dos lugares de interese relacionados coas Rutas e cos Camiños da “Variante Espiritual do Camiño Portugués polo Salnés”, da “Ruta do Padre Sarmiento”, dos Camiños de Santiago ou doutras rutas de sendeirismo, así como doutros lugares de interés da Comarca. C) EN RELACIÓN COA LIMPEZA: Manterase en perfecto estado de limpeza e decoro tódalas instalacións adscritas ao servizo. A limpeza estenderase á totalidade das instalacións, incluíndose chans, pavimentos horizontais e verticais, portas, xanelas, mobiliario e demais utensilios, servizos hixiénicos, ou calquera outro análogo existente. Tamén levarase a cabo o control de pragas. D) EN RELACIÓN CO MANTEMENTO DAS INSTALACIÓNS.— O servizo de mantemento consistirá en asegurar o perfecto estado de funcionamento de tódolos elementos, tanto da obra civil como das instalacións fixas e mecánicas mediante a realización dos traballos de mantemento preventivo. Serán de conta do Concello, as obras de reparación que sexan necesarias realizar nas dependencias tales como: instalacións eléctricas, de auga, desaugadoiros, etc. O Concello, a través dos medios de que dispoña, inspeccionará regularmente as instalacións e realizará labores de conservación das instalación polo normal uso das mesmas. E) PÓLIZA DE ACCIDENTES E RESPONSABILIDADE CIVIL É obrigatoria a subscripción dunha póliza de accidentes e de responsabilidade civil, a cargo do titular da explotación do albergue.1.— Satisfacer o prezo de pernoita establecido.2.— Cumprir o horario fixado neste Regulamento. Non obstante o Concello poderá establecer un horario diferente en base á demanda do servizo.3.— Respectar as normas do albergue e as instrucciones que lle indique o titular da explotación ou persoal do Conello.2. Utilizar os bens e as instalacións necesarios para a pernoita.1. Percibir dos usuarios os prezos correspondentes pola utilización dos servizos que oferte.2. Obter auxilio e protección polo normal uso das instalacións do albergue.3. Comunicar ao Concello as incidencias de calquera tipo que se poidan producir.4. Resolver a expulsión dos usuarios que non acaten a normativa do albergue, dando conta ao Concello.1. Interpretar o regulamento, resolver as dúbidas que ofreza o seu cumprimento, resolver a expulsión dos usuarios que non acaten a normativa do albergue.2. Inspeccionar en calquera momento o servizo e as instalacións.3. Ditar instrucións e ordenar discrecionalmente as modificacións que o interese público poida aconsellar. As infraccións nas que poida incorrer o titular da explotación do servizo, clasifícanse en leves, graves e moi graves. Para a súa cualificación teranse en conta as circunstancias que concorran en cada caso, tales como intencionalidade, neglixencia, reiteración, existencia de danos ao servizo ou aos intereses dos usuarios e contía dos danos. A) INFRACCIÓNS LEVES.— Cualifícanse como infraccións leves os seguintes feitos: 1. Os que impliquen irregularidades na observancia das obrigas e deberes contidos no regulamento sen transcendencia económica e funcional apreciable para a xestión do servizo.2. A neglixencia na observancia das instruccións do Concello.3. As que non poidan cualificarse como infraccións graves tendo en conta a falta de intencionalidade e a reparación dos danos causados. B) INFRACCIÓNS GRAVES.— Tipifícanse como infraccións graves os seguintes feitos: 1. A reincidencia na comisión de faltas leves dentro dun período de seis meses.2. As accións ou omisións que interfiran ou alteren ocasionalmente a prestación dos servizos sempre que non estivesen tipificados como leves.3. A obstrución á potestade inspectora da administración municipal.4. Trato irrespetuoso a outros usuarios ou ao persoal do Concello. C) INFRACCIÓNS MOI GRAVES.— Tipifícanse como faltas moi graves: 1. A reincidencia na comisión de faltas graves dentro dun período dun ano.2. A prestación manifestamente defectuosa ou irregular do servizo, con incumprimento gravísimo das condicións establecidas, referido tanto ao prego de condicións como ao Proxecto de Xestión exposto polo contratista. D) SANCIÓNS.— 1. As FALTAS LEVES serán sancionadas con multas de ata 500 euros.2. As FALTAS GRAVES serán sancionadas con multas en contía comprendida entre 501 e 2.000 euros.3. As FALTAS MOI GRAVES serán sancionadas con multas entre 2.001 e 5.000 euros, e se se repiten, darán lugar ao rescate da concesión e subseguinte resolución do contrato. E) PROCEDEMENTO SANCIONADOR.— 1. As FALTAS LEVES serán sancionada polo Alcalde/esa previa audiencia ao usuario durante un período de 10 días hábiles.2. Para a corrección das FALTAS GRAVES E MOI GRAVES deberá tramitarse un procedemento sancionador coas seguintes garantías formais: incoación do procedemento con designación de instrutor e secretario, período de instrución e proba, prego de cargos polo instrutor, audiencia do concesionario durante dez días, proposta de sanción polo instrutor, alegacións do concesionario á proposta durante o prazo de dez días e, no seu caso, resolución sancionadora do Alcalde/esa que tamén poderá declarar a resolución do contrato. ENTRADA EN VIGOR: O presente Regulamento entrará en vigor aos 15 días da súa publicación íntegra no BOP, permanecendo en vigor ata a súa modificación ou derrogación. Contra o acordo que poña fin á vía administrativa e contra a disposición xeral aprobada definitivamente pode interpoñerse directamente, por quen se considere lexitimado, o recurso contencioso administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses contados dende o día seguinte ó da publicación do texto íntegro da disposición impugnada, consonte ó establecido nos artigos 10.1.5) e 46.1 da Lei 29/1998 de 13 de xuño reguladora da xurisdición Contencioso-Administrativa. Non obstante, tamén poderase interpoñer calquera outro recurso que o interesado estime procedente conforme a Dereito, significándolle que o artigo 112 da lei 39/2015 do 1 de outubro do Procedemento Común das Administracións Públicas, non admite a interposición de recursos en vía administrativa contra as disposicións administrativas de carácter xeral. Meis, á data da sinatura electrónica. A Alcaldesa. Victor Ruben Gonzalo Manuel De Oleo Garcia Silvestre.